Eric Maxim Choupo-Moting

Jean-Eric Maxim Choupo-Moting (sündinud 23. märtsil 1989 Hamburgis) on Kameruni jalgpallur, kes mängib ründajana Saksamaa kõrgliiga klubis Müncheni Bayern ja Kameruni jalgpallikoondises.

Ta sündis Saksamaal sakslannast ema ja kamerunlasest isa pojana.

Ta alustas jalgpallurikarjääri Saksamaa klubides. Profikarjääri alustas ta 2007. aastal Hamburger SV meeskonnas. Saksamaa kõrgliigas on ta mänginud veel 1. FC Nürnbergis, 1. FSV Mainzis ja Schalkes. Hooajal 2017–18 mängis ta Inglismaa kõrgliiga klubis Stoke City. Seejärel liitus ta Paris Saint-Germainiga, kellega tuli kaks korda Prantsusmaa meistriks. 2020. aastal sõlmis ta üheaastase lepingu Müncheni Bayerniga.

Choupo-Moting esindas Saksamaad kuni 17- ja 19-aastaste koondises, kuid otsustas seejärel Kameruni jalgpallikoondise kasuks. Kameruni koondises tegi ta debüüdi 2010. aasta mais. Koondisekarjääri esimese värava lõi ta sama aasta 5. juunil sõprusmängus Serbia vastu. Ta on kuulunud Kameruni koondisse 2010. ja 2014. aasta maailmameistrivõistlustel ning 2015. ja 2019. aasta Aafrika rahvaste karikavõistlustel.

 Saavutused 
Paris Saint-Germain
Ligue 1: 2018–19, 2019–20
Coupe de France: 2019–20
Coupe de la Ligue: 2019–20
UEFA Meistrite Liiga: teine koht 2019–20

 Välislingid 

Kategooria:Kameruni jalgpallurid
Kategooria:Hamburger SV mängijad
Kategooria:1. FC Nürnbergi jalgpallurid
Kategooria:1. FSV Mainz 05 mängijad
Kategooria:FC Schalke 04 mängijad
Kategooria:Stoke City FC mängijad
Kategooria:Paris Saint-Germaini jalgpallurid
Kategooria:Müncheni Bayerni mängijad
Kategooria:Bundesliga mängijad
Kategooria:Premier League'i mängijad
Kategooria:Ligue 1 mängijad
Kategooria:Sündinud 1989